Harc Község Önkormányzata Képviselő-testületének …/2024. (III. 15.) önkormányzati rendelete
a szociális ellátások helyi szabályozásáról szóló 5/2015 (III.1.) önkormányzati rendelet módosításáról
Harc Község Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdésének a) pontjában és Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva, a szociális igazgatásról és szociális ellátásokról szóló 1993. évi III. törvény 10.§ (1) bekezdésében, 25. § (3) bekezdése b) pontjában, a 26.§-ában, a 32.§ (3) bekezdésében, 48.§ (4) bekezdésében, 62.§ (2) bekezdésében, 92.§ (1)-(2) bekezdéseiben, 132.§ (4) bekezdésében és a 134/E.§-ában kapott felhatalmazás alapján, a szociális ellátások helyi szabályairól a következőket rendeli el:
1. §
A SZOCIÁLIS ELLÁTÁSOK HELYI SZABÁLYOZÁSÁRÓL című 5/2015 (III.1.) önkormányzati rendelet 11. § (4)–(7) bekezdése helyébe a következő rendelkezések lépnek:
„(4) Az ellátására való jogosultság feltétele a lakókörnyezet rendezettségére vonatkozó helyi előírások betartása e Rendelet 9. § (1) – (3) bekezdése szerinti szabályok szerint. Települési támogatásra jogosult az a személy, akinek családjában az egy főre jutó jövedelem nem haladja meg a szociális vetítési alap összegét, egyedül élő esetén annak 150 %-át.
(5) Különös méltánylást érdemlő esetben települési támogatás nyújtható annak a kérelmezőnek is, akinek családjában az egy főre jutó jövedelem meghaladja a szociális vetítési alap összegét, egyedül élő esetén annak 150 %-át. Különös méltánylást érdemlő esetnek minősül az elemi csapás vagy a természeti katasztrófa.
(6) A települési támogatás egyszeri összegét a rászorultsághoz igazodóan legfeljebb a szociális vetítési alap összegében lehet megállapítani. Különös méltánylást érdemlő esetben az önkormányzati segély összege legfeljebb a szociális vetítési alap összegének tízszerese.
(7) A havi rendszerességgel nyújtott települési támogatás – ide nem értve az (1) bekezdés d) pontja szerinti célra nyújtott támogatást – havi összege nem haladhatja meg a szociális vetítési alap összegét.”
2. §
(1) A SZOCIÁLIS ELLÁTÁSOK HELYI SZABÁLYOZÁSÁRÓL című 5/2015 (III.1.) önkormányzati rendelet 19. § (3) bekezdés c) pontja helyébe a következő rendelkezés lép:
(A személyi térítési díjat)
„c)	a jogosultnak az a házastársa, élettársa, egyenes ágbeli rokona, örökbe fogadott gyermeke, örökbe fogadó szülője, akinek családjában az egy főre jutó jövedelem a tartási kötelezettség teljesítése mellett meghaladja a szociális vetítési alap összegének két és félszeresét,”
[köteles megfizetni (az a)-e) pont alattiak a továbbiakban együtt: kötelezett).]
(2) A SZOCIÁLIS ELLÁTÁSOK HELYI SZABÁLYOZÁSÁRÓL című 5/2015 (III.1.) önkormányzati rendelet 19. § (5) bekezdés b) pontja helyébe a következő rendelkezés lép:
(A személyi térítési díj összege évente két alkalommal vizsgálható felül és változtatható meg, kivéve, ha az ellátott jövedelme)
„b)	a szociális vetítési alap összegének 25%-át meghaladó mértékben növekedett.”
3. §
A SZOCIÁLIS ELLÁTÁSOK HELYI SZABÁLYOZÁSÁRÓL című 5/2015 (III.1.) önkormányzati rendelet 20. § (4) és (5) bekezdése helyébe a következő rendelkezések lépnek:
„(4) Azon igénylők, akiknek a családjában az egy főre jutó jövedelem a szociális vetítési alap összegének 150 %-át meghaladja, de a 300 %-át nem haladja meg, térítési díj kedvezményben részesülhetnek.
(5) Azon igénylők, akiknek a családjában az egy főre jutó jövedelem a szociális vetítési alap összegének a 150 %-át nem haladja meg, további térítési díj kedvezményben részesülhetnek.”
4. §
A SZOCIÁLIS ELLÁTÁSOK HELYI SZABÁLYOZÁSÁRÓL című 5/2015 (III.1.) önkormányzati rendelet 1. melléklete az 1. melléklet szerint módosul.
5. §
(1) Ez a rendelet – a (2) bekezdésben foglalt kivétellel – 2024. április 1-jén lép hatályba, és 2024. április 2-án hatályát veszti.
(2) Az 1–4. § és az 1. melléklet 2024. április 2-án lép hatályba.
	Tóth Gábor polgármester
	Herczig Viktória jegyző


Kihirdetési záradék:
A rendelet a mai napon kihirdetésre került:
Harc, 2024.03.15. 					Herczig Viktória jegyző

1. melléklet a 3/2024. (III. 15.) önkormányzati rendelethez
1. A SZOCIÁLIS ELLÁTÁSOK HELYI SZABÁLYOZÁSÁRÓL című 5/2015 (III.1.) önkormányzati rendelet 1. melléklet 1. pontjában foglalt táblázat „szociális étkeztetés” sora helyébe a következő rendelkezés lép:
„
	szociális étkeztetés
	1.250 Ft/adag

